CELEX: 32015D0991
Language: ro
Date: 2015-06-19 00:00:00
Title: Decizia (UE) 2015/991 a Consiliului din 19 iunie 2015 de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite privind propunerile de amendamente la Regulamentele ONU nr. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 și 135, privind un nou regulament ONU privind siguranța vehiculelor electrice de categorie L și privind amendamentele la Rezoluția consolidată privind construcția vehiculelor (R.E.3)

25.6.2015   
            
            
               RO
            
            
               Jurnalul Oficial al Uniunii Europene
            
            
               L 159/62
            
         DECIZIA (UE) 2015/991 A CONSILIULUI
   din 19 iunie 2015
   de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite privind propunerile de amendamente la Regulamentele ONU nr. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 și 135, privind un nou regulament ONU privind siguranța vehiculelor electrice de categorie L și privind amendamentele la Rezoluția consolidată privind construcția vehiculelor (R.E.3)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),
   având în vedere propunerea Comisiei Europene,
   întrucât:
   
               (1)
            
            
               În conformitate cu Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”).
            
         
               (2)
            
            
               În conformitate cu Decizia 2000/125/CE a Consiliului (2), Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”).
            
         
               (3)
            
            
               Directiva 2007/46/CE a Parlamentului European și a Consiliului (3) a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele ONU în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai mult în legislația Uniunii în cadrul omologării UE de tip.
            
         
               (4)
            
            
               Având în vedere experiența dobândită și progresul tehnic, în prezent este necesară adaptarea cerințelor privind anumite elemente sau caracteristici care fac obiectul Regulamentelor ONU nr. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 și 135 și al Rezoluției consolidate privind construcția vehiculelor (R.E.3).
            
         
               (5)
            
            
               În vederea armonizării dispozițiilor de siguranță relevante pentru omologarea de tip a autovehiculelor, ar trebui adoptat noul regulament ONU privind siguranța vehiculelor electrice de categorie L. De asemenea, este necesară adoptarea de amendamente la Rezoluția consolidată privind construcția vehiculelor (R.E.3) pentru a reflecta progresul tehnic.
            
         
               (6)
            
            
               Prin urmare, este necesară stabilirea poziției care urmează să fie adoptată în numele Uniunii în cadrul Comitetului administrativ al Acordului revizuit din 1958 și al Comitetului executiv al Acordului paralel în ceea ce privește adoptarea actelor menționate ale ONU,
            
         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Comitetului administrativ al Acordului revizuit din 1958 și al Comitetului executiv al Acordului paralel în perioada 23-26 iunie 2015 este aceea de a vota în favoarea actelor ONU enumerate în anexa la prezenta decizie.
   Articolul 2
   Prezenta decizie intră în vigoare la data adoptării.
   
      Adoptată la Luxemburg, 19 iunie 2015.
      
         
            Pentru Consiliu
         
         
            Președintele
         
         J. REIRS
      
   
   
      (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).
   
      (2)  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („acord paralel”) (JO L 35, 10.2.2000, p. 12).
   
      (3)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).
   
      ANEXĂ
      
                  Propunere de completare 6 la seria de amendamente 07 la Regulamentul nr. 14 (Puncte de ancorare a centurilor de siguranță)
               
               
                  CEE/TRANS/WP.29/2015/46
               
            
                  Propunere de completare 3 la seria de amendamente 08 la Regulamentul nr. 17 (Rezistența scaunelor)
               
               
                  CEE/TRANS/WP.29/2015/47
               
            
                  Propunere de completare 4 la seria originală de amendamente la Regulamentul nr. 28 (Dispozitive de avertizare sonoră)
               
               
                  CEE/TRANS/WP.29/2015/60
               
            
                  Propunere de completare 3 la seria de amendamente 03 la Regulamentul nr. 29 (Cabine ale vehiculelor comerciale)
               
               
                  CEE/TRANS/WP.29/2015/48
               
            
                  Propunere de completare 3 la seria de amendamente 04 la Regulamentul nr. 41 (Emisii sonore ale motocicletelor)
               
               
                  CEE/TRANS/WP.29/2015/61
               
            
                  Propunerea de completare 3 la seria de amendamente 06 la Regulamentul nr. 49 [Emisiile motoarelor cu aprindere prin compresie și ale motoarelor cu aprindere prin scânteie (GPL și GNC)]
               
               
                  CEE/TRANS/WP.29/2015/55
               
            
                  Propuneri la seria 03 de amendamente la Regulamentul nr. 51 (Emisii sonore ale vehiculelor din categoriile M și N)
               
               
                  CEE/TRANS/WP.29/2015/62
               
            
                  Propunere de completare 20 la Regulamentul nr. 54 (Pneuri pentru vehicule comerciale și remorcile acestora)
               
               
                  CEE/TRANS/WP.29/2015/66
               
            
                  Propunere de completare 1 la seria de amendamente 02 la Regulamentul nr. 59 (Amortizoare de zgomot de schimb)
               
               
                  CEE/TRANS/WP.29/2015/63
               
            
                  Propunerea de completare 1 la seria de amendamente 03 la Regulamentul nr. 80 [Rezistența scaunelor și a ancorajelor lor (autobuze)]
               
               
                  CEE/TRANS/WP.29/2015/49
               
            
                  Propunere de completare 5 la seria de amendamente 06 la Regulamentul nr. 83 (Emisii ale vehiculelor de tip M1 și N1)
               
               
                  CEE/TRANS/WP.29/2015/56
               
            
                  Propunere de completare 1 la seria de amendamente 07 la Regulamentul nr. 83 (Emisii ale vehiculelor de tip M1 și N1)
               
               
                  CEE/TRANS/WP.29/2015/57
               
            
                  Propunere de completare 5 la seria de amendamente 03 la Regulamentul nr. 95 (Coliziune laterală)
               
               
                  CEE/TRANS/WP.29/2015/50
               
            
                  Propunere de completare 4 la seria de amendamente 01 la Regulamentul nr. 100 (Siguranța vehiculelor electrice cu baterie)
               
               
                  CEE/TRANS/WP.29/2015/51
               
            
                  Propunere de completare 2 la seria de amendamente 02 la Regulamentul nr. 100 (Siguranța vehiculelor electrice cu baterie)
               
               
                  CEE/TRANS/WP.29/2015/52
               
            
                  Propunere de completare 5 la seria de amendamente 01 la Regulamentul nr. 101 (Emisii de CO2/consum de combustibil)
               
               
                  CEE/TRANS/WP.29/2015/58
               
            
                  Propunere de completare 7 la versiunea originală nr. 109 (Anvelope reșapate pentru vehicule utilitare și remorcile acestora)
               
               
                  CEE/TRANS/WP.29/2015/67
               
            
                  Propunere de completare 8 la seria de amendamente 02 la Regulamentul nr. 117 (Pneuri, rezistența la rulare, zgomotul de rulare și aderența pe suprafețe umede)
               
               
                  CEE/TRANS/WP.29/2015/65
               
            
                  Propunerea de completare 1 la Regulamentul nr. [134] [Vehicule cu hidrogen și cu pilă de combustie (HFCV)]
               
               
                  CEE/TRANS/WP.29/2015/53
               
            
                  Propunere de completare 1 la Regulamentul nr. [135] (Coliziunea laterală cu un stâlp)
               
               
                  CEE/TRANS/WP.29/2015/54
               
            
                  Propunere de completare 1 la seria de amendamente 01 la Regulamentul nr. [135] (Coliziunea laterală cu un stâlp)
               
               
                  CEE/TRANS/WP.29/2015/71
               
            
                  Proiect de regulament privind siguranța vehiculelor electrice de categoria L
               
               
                  CEE/TRANS/WP.29/2015/69
               
            
                  Propunere de amendamente la Rezoluția consolidată privind construcția vehiculelor (R.E.3)
               
               
                  CEE/TRANS/WP.29/2015/35